น้อง2ขวบฉีดวัคซีนที่หน้าขา ผ่านมา2วันตรงบริเวณที่ฉีดมีอาการบวมแดงมากขึ้นเป็นเพราะอะไรคะ
สวัสดีค่ะ อาการบวมแดงหลังฉีดวัคซีนเป็นอาการที่เกิดขึ้นได้เป็นปกติ มักค่อยๆดีขึ้นภายใน 1-3 วันอาการแขนบวมมากหลังฉีดวัคซีน อาจเกิดจากปฏิกิริยาการแพ้เฉพาะที่แบบเฉียบพลัน คือมีอาการปวด บวม แดง ร้อน หลังฉีดในเวลา ไม่เกิน 1-3 ชั่วโมง หรือ เกิดปฏิกืริยาการแพ้เฉพาะที่แบบเกิดช้า ซึ่งจะมีอาการปวด บวม แดง ร้อน หลังฉีดวัคซีนในเวลา 4-12 ชั่วโมง และมีอาการมากที่สุด ประมาณ 24 ชั่วโมงหลังฉีดได้ ซึ่งมักค่อยๆดีขึ้นได้เองได้เช่นกันแนะนำสังเกตอาการเรื่องของการติดเชื้อเช่นบวมแดงมากขึ้นเรื่อยๆไม่ยุบลงไป เด็กมีไข้สูง งอแง ซึม ไม่ค่อยเล่น ไม่ค่อยกิน หรือมีฝีหนองอยู่ตรงบริเวณที่ฉีด หากมีอาการดังกล่าวควรรีบกลับไปพบแพทย์การดูแลตัวเองเบื้องต้น สามารถให้ยารับประทานต้านอักเสบชนิดไม่ใช่สเตียรอยด์ ร่วมกับใช้การประคบเย็นเพื่อลดบวมได้